شەفەق نیوز/ نێچیروان
بارزانی سەرۆک هەرێم کوردستان، ئمڕوو سێشەممە، وەبۆنی هەفتەم ساڵیاد داگیرکردن قەزای
شەنگال لەلایەن داعش و کۆمەڵکوژی دژوە کورد ئەیزیدی بەیاننامەیگ دەرکرد.
سەرۆک بارزانی
لە بەیاننامەیگ رەسیە ئاژانس شەفەق نیوز وت: هەرچەن بە هەفتە ساڵە رەد بویە، ئیمە و
گشت بیمارەیل تیمار لە شۆک وەحشیەت و تاوان تیرۆرەیل داعش نەویمنە، وەلێ خوەشک و برا
ئەیزیدیلیلە لە هەرێم کوردستان و عراق مەزەنە خوەیان دیرن، و بایەتە گشت لایەنەیلمان
رەنجەیلیان خەسەو بکەن ئەرا چارەی کرفتەیلیان و دابینکردن خوازینەیلیان، تا بتوێەنن
وە پاڵپشتی گشتی گامەیل کونجیاییگ وەرەو تیماری زەخمەیلیان بوەن وەرەو ئاشتەوایی و
دویارووژیگ خاستر و ژیاینگ ئارام.
و جەخت کرد ک بایەتە
ئاست بەشداری و هاوبەشی راستەقینەی ئەیزیدیەیلە و گشت پێکهاتەیلا بەرز و فراوان بکریەێد،
وەگورجیی لە باوەتەیل سیاسی و دەسەڵاتی و حکومەتی و ئیداری و یاسایی و کۆمەڵایەتی لە
عرلقڵو هەرێم کوردستان زیایەو بوود، بایەتە کار هاوبەشی زیاتر ئەرا رزگارکردن رفیایەیل
ئەیزیدی و ئاشکراکردن و یەکلاکردنەوەی چارەنووس بیسەروشوینەیل لەلیان  پەیا بکریەێد، و بایەتە ئاسایش و ئارامی بچەسپنێد
و ناوچەیلیان مقەیەتی بکریەن، و ئاوەدانیان دووارەو بوود تا بتوێەنن وە سەربەرزی گلەو
بخوەن، و لە گشتی گرنگتر ئەوەسە ک گشتمان وەیکەو هاوکاری بکەیمن تا باوەڕی و دڵنیاییان
باێدەو.
سەرۆک هەرێم دووپات
کرد ک پێکهاتەی ئەیزیدی ئەرا هەزاران ساڵە یەکیگە لە بنەڕەت رەسنەیلە ئەرا پێکەوەژیان
و وەخشین و یەکقبووڵکردن، لەبان گشت ئەو کارەساتەیلە ک وە دریژایی میژوو وەپیان رەسینە،
و زەردەیل گیانی و دارایی، قەت باوەڕیان وە ئاین خوەیان لەدەس نەوردن، وئیمە دڵنیایمن
ک وە باوەڕ و خوازین وەهێزیان  زەخمەیل خوەیان
تیمار کەن، باوجی بایەتە ئیمە و گشت مرۆیی بڕوا و دڵنیایی وەپیان بەیمەن، و کار لە
ئاست ناودەوڵەتی بکەیمن تا کارەسات شەنگال و ئەیزیدی وە جینۆساید بیریەێدە قەڵەم.
سەرۆک بارزانی
پیشوازی لە گامەیل دویایین کرد لە عراق و لە پەرلەمانەیل بەلجیکا و هۆڵەندا و گامەیل
وەرینیش، و ئەوەسا وەردەوام لە هەماهەنگی و هاوکاری لەی ریە بویمن وەگەرد نەتەوە یەکگرتگەیل
وەیۆنایتید و کشت لایەنە پەیوەندیدارەیلە و کۆمەڵگای ناودەوڵەتی وەشیوەی گشتی، کار
کەیمن تا تاوانکارەیل داعش سزای یاسایی خوەیان بووەتە و داد قوربانیەیلە جیوەجی بوود.
وتیش؛ دووپات گشت
پشتگیریمان ئەرا داوای ئاڵشتکردن شەنگال لە قەزا ئەرا پارێزگا کەیمن، و کار وەگەرد
حکومەت فیدڕاڵی عراقی و پارێزگای نەینەوا ئەرا سەرکەفتن ئی پڕۆژە کەیمن.
و داوا لە حکومەت
عراق کەیمن قوربانیەیل دە و خیزان و کەسوکارەیلیان وەگورەی یاسای رزگاربویەیل ئەیزیدی
ک ئەنجومەن نوێنەرەیل واژووی کردگە قەرەبوو بکریەن.
